**Notă informativă**

**la proiectul hotărârii Guvernului privind modificarea Hotărârii Guvernului nr.863 din 1 august 2006**

Prezentul proiect este elaborat în scopul executării art.335 din Planul național de acțiuni pentru implementarea Acordului de Asociere Republica Moldova – Uniunea Europeană în perioada 2017-2019, aprobat prin Hotărârea Guvernului nr.1472 din 30 decembrie 2016.

Modificarea Hotărârii Guvernului nr.863 din 1 august 2006 „Cu privire la stabilirea sporurilor la salariul de funcție pentru acces permanent la secretul de stat” ţine de includerea Consiliului Concurenței în prima categorie de persoane care dețin funcții de demnitate publică ce beneficiază de garanțiile prevăzute de Legea nr.245-XVI din 27 noiembrie 2008 cu privire la secretul de stat.

În urma modificării respective sporul pentru acces la secretul de stat membrilor Plenului Consiliului Concurenţei va constitui 20 la sută din salariul lunar faţă de 10 la sută de care aceştia beneficiază actualmente.

Cheltuielile suplimentare ce ţin de implementarea modificării, pentru 5 unităţi de personal, se estimează la 80 mii lei, sursa de acoperire a cărora, potrivit Hotărârii Guvernului nr. 1472 din 30 decembrie 2016, fiind bugetul autorităţii, în limita acestuia.